ഉദയ് അനന്തൻ സംവിധാനം ചെയ്യുന്ന മമ്മൂട്ടി ചിത്രം വൈറ്റിന്റെ ട്രെയ്ലർ പുറത്തെത്തി . ഭൂരിഭാഗവും ലണ്ടനിൽ ചിത്രീകരിച്ച സിനിമയിൽ ഹുമാ ഖുറേഷിയാണ് മമ്മൂട്ടിയുടെ നായിക . ഇരുപത്തഞ്ചുകാരിയെ പ്രണയിക്കുന്ന മധ്യവയസ്കന്റെ കഥയാണ് ചിത്രം പറയുന്നത് . കേരളാ കഫേയിലെ മൃത്യഞ്ജയം , പ്രണയകാലം തുടങ്ങിയ ചിത്രങ്ങൾക്കുശേഷം ഉദയ് അനന്തൻ സംവിധാനം ചെയ്യുന്ന ചിത്രമാണ് വൈറ്റ് . സംവിധായകനൊപ്പം നന്ദിനി വൽസൻ , പ്രവീൺ ബാലകൃഷ്ണൻ എന്നിവർ ചേർന്നാണ് തിരക്കഥ തയ്യാറാക്കിയിരിക്കുന്നത് . ബിപിൻ ചന്ദ്രനാണ് സംഭാഷണരചന . രാഹുൽ രാജ് സംഗീത സംവിധാനം നിർവഹിച്ചിരിക്കുന്നന്ന ചിത്രത്തിൽ മീരാ നന്ദനും പ്രധാന കഥാപാത്രത്തെ അവതരിപ്പിക്കുന്നു . ഇറോസ് ഇന്റർനാഷനലാണ് ചിത്രം നിർമ്മിക്കുന്നത് .